Diari Oficial de la Generalitat Valenciana


Sumari del DOGV 5911, del 11-12-2008 (2008/14469)

RESOLUCIÓ de 30 de maig de 2008, de la Direcció General per al Canvi Climàtic, per la qual s'atorga a l'empresa Quimicer, SA l'autorització ambiental integrada per a una indústria de fabricació de frites i esmalts ceràmics al terme municipal d'Onda.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5911

Data del DOGV
:   11-12-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/14312


Data del document
:   30-05-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * Onda
    * ceràmica
    * empresa privada

RESOLUCIÓ de 30 de maig de 2008, de la Direcció General per al Canvi Climàtic, per la qual s'atorga a l'empresa Quimicer, SA l'autorització ambiental integrada per a una indústria de fabricació de frites i esmalts ceràmics al terme municipal d'Onda. [2008/14660]  
Vistos els documents que es troben en l'expedient 134/05 IPPC, instruït a instàncies de l'empresa Quimicer, SA, a fi d'obtenir l'autorització ambiental integrada per a una indústria de fabricació de frites i esmalts ceràmics, s'emet aquesta resolució de conformitat amb els següents  
Antecedents de fet  
Primer. Amb data 24 de novembre de 2005, Joaquín Vidal Gaya, en representació de l'empresa Quimicer, SA, amb CIF A-46649927, presenta en la Conselleria de Territori i Habitatge una sol·licitud d'autorització ambiental integrada per a una indústria existent de fabricació de frites i esmalts ceràmics ubicada a la partida Saera, ctra. Onda-Ribesalbes, km 5, d'Onda (Castelló), i que es detalla en l'annex I.  
A la sol·licitud s'adjunta l'informe de compatibilitat urbanística de l'Ajuntament d'Onda, de data 22 de setembre de 2005, per a l'àmbit territorial de l'activitat de fabricació de frites i esmalts ceràmics que es troba qualificat segons el planejament urbanístic com a sòl urbà industrial UI-2. En aquest tipus de sòl està situada també la depuradora fisicoquímica d'aigües residuals industrials de l'empresa, com ratifica l'Ajuntament mitjançant un informe de data 18 d'abril de 2007.   
Posteriorment, amb data 26 de juny de 2007 l'Ajuntament d'Onda dicta, després de l'obtenció dels informes favorables emesos pels tècnics municipals i per la Direcció Territorial de Territori i Habitatge, el Decret número 1592/2007 relatiu a la concessió de la llicència per a usos provisionals a Quimicer, SA, a la parcel·la 34 del polígon 33, classificat pel planejament municipal com a sòl no urbanitzable comú. Els usos provisionals que es concedeixen en relació amb l'activitat de fabricació de frites i esmalts ceràmics són:  
- Recollida de matèria primera i producte acabat.  
- Zona de càrrega i descàrrega.  
- Depuradora d'aigües residuals sanitàries.  
- Aparcament d'empleats.  
Segon. Una vegada admesa a tràmit la sol·licitud, la Conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Tercer. Amb dates 8 de maig i 31 de juliol de 2006, l'empresa aporta nova documentació, a requeriment d'aquesta Conselleria, en matèria de residus i emissions atmosfèriques com també documentació sobre abocaments segons allò indicat en l'informe de la Confederació Hidrogràfica del Xúquer.  
Quart. Amb data 23 d'agost de 2006 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, desplegada pel Decret 40/2004, de 5 de març i se'n publica l'anunci en el Diari Oficial de la Generalitat Valenciana (DOGV núm. 5330).  
Durant aquest període no es presenten al·legacions al projecte, ni a la Conselleria de Territori i Habitatge ni a l'Ajuntament d'Onda. En l'expedient consta el certificat de la informació pública.  
Cinqué. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Sisé. Amb data 5 de febrer de 2007 l'Ajuntament d'Onda emet un informe en matèria de les seues competències.  
D'altra banda, amb dates 9 de gener, 21 de febrer, 13 de març, 20 d'agost i 30 d'octubre de 2007, té entrada en la Conselleria una nova documentació complementària requerida a l'empresa per a completar l'expedient, que es remet als organismes competents a emetre informes.  
Seté. Respecte a la intervenció de l'organisme de conca en la tramitació de l'expedient, la Confederació Hidrogràfica del Xúquer emet el 31 de març de 2006 un primer informe sobre la gestió de les aigües residuals de Quimicer, SA, en el qual es requereix la presentació de documentació, tant en matèria d'aigües residuals industrials, com sanitàries i pluvials, que és esmenada per l'empresa el 31 de juliol.  
Posteriorment, amb data 1 de juny de 2007 el titular aporta documentació relativa a l'optimització del funcionament de la depuradora biològica d'aigües residuals domèstiques, l'abocament del qual s'efectua al domini públic hidràulic. Aquesta documentació es remet a la Confederació Hidrogràfica del Xúquer per a la seua valoració.   
Finalment, la Confederació Hidrogràfica emet un informe amb data 10 de setembre de 2007, favorable respecte a la gestió de les aigües residuals de Quimicer, SA i autoritza l'abocament al barranc d'aigües residuals d'origen sanitari al terme municipal d'Onda, d'acord amb les prescripcions tècniques que s'inclouen en les condicions d'aquesta resolució.  
Vuité. Amb data 14 de novembre de 2007 té entrada en la Conselleria de Medi Ambient, Aigua, Urbanisme i Habitatge documentació de l'empresa, en la qual manifesta que introduirà una modificació en alguns dels focus emissors a l'atmosfera dels gasos procedents dels forns de frites, a l'efecte que cada un dels filtres que depuren els esmentats gasos dispose d'una xemeneia d'evacuació independent. Aquesta modificació es trasllada al Servei de Protecció de l'Ambient Atmosfèric.  
Nové. Consten en l'expedient els informes emesos pel Servei de Protecció de l'Ambient Atmosfèric i per l'Àrea de Residus (Servei de Residus Industrials i Servei de Residus Urbans).  
Deu. Amb data 26 de novembre de 2007 es realitza el tràmit d'audiència a l'interessat, i es presenten al·legacions a les condicions, en concret respecte als apartats 1.1. Valors límit d'emissió i 5.2. Gestió de residus. També es realitzen una sèrie d'observacions respecte als valors límit establits per a l'abocament al domini públic hidràulic de les aigües sanitàries depurades, en concret respecte al límit de sulfats.  
Onze. Amb data 14 de desembre de 2007 l'empresa remet, a requeriment d'aquesta Conselleria, documentació justificativa sobre les al·legacions formulades durant el tràmit d'audiència.  
Dotze. Amb data 18 de desembre de 2007 la Comissió d'Anàlisi Ambiental Integrada celebra una sessió ordinària i decideix aprovar la proposta de resolució de l'expedient 134/05 IPPC de sol·licitud d'autorització ambiental integrada, promogut per Quimicer, SA, a falta de la revisió per part de la Confederació Hidrogràfica del Xúquer d'un dels valors límit imposats en l'autorització d'abocament de l'aigua sanitària depurada al domini públic hidràulic.   
En relació amb això, es trasllada a l'esmentat organisme els resultats de les analítiques dutes a terme per l'empresa tant a l'aigua d'aportació com a l'aigua d'eixida de la depuradora.  
Finalment, la Confederació Hidrogràfica del Xúquer emet un nou informe el 6 de maig de 2008, en el qual s'accepten les al·legacions presentades pel titular, per la qual cosa les prescripcions tècniques i condicions per a l'autorització d'abocament recollides en l'informe emés   
per aquest organisme el 10 de setembre de 2007 queden modificades en haver-se d'incorporar les esmentades al·legacions a aquesta resolució.  
Als anteriors fets s'apliquen els següents  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 3.3 de l'annex I de la Llei 16/2002.   
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març, del Consell de la Generalitat Valenciana.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer  
Concedir a Quimicer, SA l'autorització ambiental integrada per a la indústria de fabricació de frites i esmalts ceràmics, situada a la partida Saera, ctra. Onda-Ribesalbes, km 5, d'Onda (Castelló), d'acord amb el Projecte bàsic d'autorització ambiental integrada amb data de visat 18 de novembre de 2005, i subscrit per Vicente Lázaro Soriano, la qual queda inscrita en el Registre General d'Instal·lacions IPPC de la Comunitat Valenciana amb el número 284-08/AAI/CV, condicionada al compliment dels requisits següents:  
1. Emissions atmosfèriques  
1.1. Valors límit d'emissió  
Els focus descrits en la documentació i que, per tant, s'autoritzen, són els següents:  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
(\*) Nous focus que s'han d'executar.  
Per a la seua execució es disposa un termini fins a l'agost de 2008.  
Els valors límit d'emissió de contaminants provinents de forns de fusió (focus 2, 3, 4, 19 i 20), i la periodicitat mínima de control de les emissions realitzada per una entitat col·laboradora en matèria de qualitat ambiental (ECMQA), seran els següents:  
Contaminants Límits d'emissió Periodicitat  
Partícules 40 mg/Nm³ Anual  
SO2 25 mg/Nm³  
Clorurs (com a HCl) 10 mg/Nm³   
Fluorurs (expressats com a HF)  
(en gasos i partícules) 5 mg/Nm³   
Metalls (classe 1+2) 5 mg/Nm³   
Metalls (classe 1) 1 mg/Nm³   
En la següent taula s'especifiquen els metalls de classe 1 i 2:  
Classe 1 Classe 2  
Arsènic Antimoni  
Cobalt Plom  
Níquel Crom III  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
Seleni Coure  
Crom IV Manganés  
 Vanadi  
 Estany   
El mesurament s'ha de realitzar en condicions normals de funcionament. En el cas que per a la bona operativitat del sistema de depuració s'empre una dilució del corrent, s'haurà de comprovar el compliment dels valors límit expressats en la taula anterior sense tenir en compte l'esmentat cabal de dilució afegit, és a dir, es calcularan les concentracions prèvies a la dilució, una vegada coneguts els cabals i concentracions d'emissió i el cabal de dilució.  
Per al contaminant NOx procedent dels forns de fusió de frites, que utilitzen la tecnologia d'oxicombustió, s'aplicarà el següent factor d'emissió per tona de producte com a límit d'emissió:  
FE NOx = 10 kg NOx / Tona de frita produïda  
L'empresa haurà d'aportar a la Direcció General per al Canvi Climàtic, per a la seua aprovació, el protocol de determinació de la quantitat de frita produïda en els forns d'oxicombustió.  
Quant a valors límit d'emissió de contaminants provinents d'altres focus i la periodicitat mínima de control de les seues emissions per ECMQA, s'haurà de complir:  
- Focus corresponents a aspiracions (focus 1, 5, 9, 12, 13, 15, 16, 17 i 18):   
- Focus corresponents a processos de combustió (focus 6, 7, 8 i 14):  
1.2. Control de les emissions  
A fi d'evitar l'emissió difusa de pols, l'emmagatzemament i manipulació de materials pulverulents s'ha de realitzar en les condicions següents:  
- Instal·lacions d'emmagatzemament tancades.  
- Tancament i despolvorització dels sistemes de transport de materials pulverulents.  
Hauran de disposar de sistemes correctors de depuració de l'emissió a l'atmosfera, com a mínim, els focus que evacuen corrents de gasos provinents d'aspiracions de material pulverulent i forns de fusió de frites.  
Els sistemes correctors hauran d'actuar després de la fase d'aprofitament energètic o refredament, si s'escau.  
Es realitzarà un autocontrol i registre continu d'algun paràmetre de funcionament que justifique la bondat de les mesures correctores adoptades. L'esmentat paràmetre d'operació serà triat per l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós o qualsevol altre degudament justificat. La representativitat i el calibratge de l'esmentat paràmetre hauran de ser verificats per entitats col·laboradores de l'administració en matèria de qualitat ambiental i estar a la disposició de la Conselleria de Medi Ambient, Aigua, Urbanisme i Habitatge.  
Respecte a la presa de mostres i expressió de resultats, s'han de complir les condicions següents:  
a) Punts de presa de mostra: els focus s'ubicaran després de l'actuació dels sistemes correctors i hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçàría no sols haurà de complir el que estableix l'Orde de 18 d'octubre de 1976, sinó que es recomana que aquesta siga tal que, a una distància equivalent a deu vegades l'alçària del punt d'abocament d'un focus, no existisquen altres estructures d'alçària superior a la del mateix focus menys dos metres que produïsquen un apantallament que dificulte la dispersió i es justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC, i s'haurà de garantir que en cap cas supere els 300ºC.  
c) Les mesures es realitzaran en condicions normals d'operació de les instal·lacions, registrant els paràmetres que les determinen i s'han de cobrir totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa i 273,16 K), per als gasos de combustió en base seca. Per als forns de fusió de frites el mesurament es realitzarà en les condicions de l'emissió, mentre que per a la resta de focus en què es produïsca combustió, s'aplicarà un contingut d'oxigen del 18%.  
e) Les mesures de fluor es realitzaran amb sondes de tefló o material teflonat, o d'un material resistent a l'atac àcid, d'acord amb la norma ISO 15.713:2006.  
Una vegada executats els focus amb referència 19 i 20, s'haurà de comprovar el compliment dels valors límit d'emissió establits en aquesta autorització i presentar davant de la Direcció General per al Canvi Climàtic un informe amb els resultats dels mesuraments realitzats per ECMQA.  
2. Soroll  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat Valenciana de protecció contra la contaminació acústica i en el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'han de complir els límits sonors externs establits per a zones d'ús industrial, que són els següents:  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
Diürn Nocturn  
70 dB(A) 60 dB(A)  
En aquest sentit, es realitzarà una auditoria acústica una vegada executats els focus 19 i 20 i posteriorment, almenys cada cinc anys, d'acord amb l'article 37 de la Llei 7/2002, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. L'esmentada auditoria haurà de ser realitzada per una entitat col·laboradora en matèria de qualitat ambiental per al camp de la contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.   
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets, que estaran a la disposició de l'administració.  
3. Abocaments  
3.1. Aigües residuals industrials  
Procedeixen de les línies de producció i en especial, de la neteja d'equips: bombos, assecadors, línia de proves, laboratori i zona de pel·letització. Aquestes aigües es recullen i es condueixen, a través de canaletes, fins a dues depuradores fisicoquímiques, amb tractament de coagulació-floculació i control del pH, i decantació. Després del seu tractament, es reutilitzen en el procés; d'una banda, les aigües de la secció de pel·letització, després del tractament en la depuradora del pèl·let, es reutilitzen en el mateix procés, i d'una altra, la resta d'aigües depurades en la depuradora general es reutilitzen en la neteja d'equips o bé alimenten el circuit de refrigeració de forns quan és necessari.   
Els llots obtinguts després dels processos de depuració es gestionen a través d'un gestor extern autoritzat, a l'igual de les purgues de les torres de refrigeració i els llots de neteja de les basses intermèdies.  
   
D'altra banda, les aigües procedents de l'equip d'intercanvi iònic existent en la planta s'envien a un condensador per evaporació. Después de l'evaporació de la fase acuosa, queda un residu salí que es gestiona a través d'un gestor extern autoritzat.  
3.2. Aigües residuals sanitàries  
Són les aigües procedents dels lavabos, que se sotmeten a un tractament depurador i s'aboquen al riu Millars. El tractament depurador consisteix en un reactor de llots actius d'aireig prolongat de molt baixa càrrega màssica, un procés de nitrificació-desnitrificació i un procés de separació-clarificació de l'aigua per mantell de llots en suspensió.  
Mitjançant aquesta resolució, s'autoritza l'abocament d'aigües residuals al barranc al terme municipal d'Onda (Castelló), procedents de l'activitat de fabricació de frites i esmalts ceràmics, d'acord amb les següents prescripcions tècniques i condicions:  
Primer: origen de les aigües residuals.  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*  
Segon: instal·lacions de depuració i evacuació  
Les instal·lacions de depuració i evacuació s'ajustaran a la documentació que consta en l'expedient de referència 1998VI0109.  
La documentació tècnica mencionada exposa i justifica un sistema de tractament consistent en:  
- Reactor de llots actius d'aireig prolongat de molt baixa càrrega màssica, un procés de nitrificació-desnitrificació i un procés de separació-clarificació de l'aigua per mantell de llots en suspensió.  
El titular de l'autorització està obligat a mantenir els col·lectors i les instal·lacions de depuració en perfecte estat de funcionament i haurà de designar una persona encarregada d'aquestes obligacions, a la qual subministrarà normes escrites i mitjans necessaris per a l'atenció i funcionament de les instal·lacions.  
Les modificacions de detall que es pretenguen introduir i tendisquen a millorar el projecte, tant en el tractament de l'efluent residual, com en les obres i instal·lacions descrites en el projecte hauran de ser sotmeses, abans de la seua execució, a l'aprovació de la Confederació Hidrogràfica del Xúquer. A aquesta finalitat, s'haurà de remetre a aquest organisme un certificat de la direcció de les obres en què s'indiquen les dates d'inici i d'acabament d'aquestes, la seua posada en servei i les possibles modificacions efectuades en el projecte que es troba en l'expedient; tot això en el termini màxim d'un mes comptador a partir de l'endemà al del seu inici i acabament.  
El beneficiari d'aquesta autorització ha de disposar preceptivament de les llicències que, per a l'execució d'obres, hagen d'atorgar els organismes corresponents.  
Si les instal·lacions de depuració no estan executades, el titular d'aquesta autorització està obligat a comunicar a la Confederació Hidrogràfica del Xúquer la finalització de les obres a l'efecte de procedir a alçar l'acta de reconeixement final de les obres i instal·lacions de depuració, i presentar en el termini d'un mes des de la posada en marxa la primera declaració analítica que demostre el compliment dels límits i condicions de l'abocament, realitzat per una entitat col·laboradora del Ministeri de Medi Ambient.  
Tercer: localització del punt d'abocament  
Quart: característiques, límits qualitatius i quantitatius de l'abocament.  
Els objectius de qualitat de les aigües es fixen en funció dels seus usos posteriors, per la qual cosa, d'acord amb el Pla hidrològic de conca del Xúquer, aprovat pel Reial decret 1664/1998, de 24 de juliol, el tram del llit en què es realitza l'abocament té com a objectiu de qualitat el corresponent a les aigües aptes per a la vida dels peixos (aigües ciprinícoles).  
Per a l'establiment dels objectius de qualitat s'ha tingut en compte allò disposat en:  
El Reial decret 927/1988, de 29 de juliol, pel qual s'aprova el Reglament de l'administració pública de l'aigua i de la planificació hidrològica.  
D'altra banda, la zona geogràfica on se situa l'abocament està qualificada com a zona vulnerable en virtut del Decret 11/2004, de 30 de gener, del Consell de la Generalitat, pel qual es designen, en l'àmbit de la Comunitat Valenciana, determinats municipis com a zones vulnerables a la contaminació de les aigües per nitrats procedents de fonts agràries (DOGV núm. 4683, de 3 de febrer de 2004).  
Les característiques quantitatives de l'abocament seran les següents:  
  
La composició de les aigües de l'efluent residual que s'autoritza a abocar no haurà de superar en cap cas els valors límit d'emissió (VLE) que es fixen en la taula següent. Es prohibeix, al mateix temps, abocar aigües residuals els paràmetres de la qual superen els valors reflectits en l'esmentada taula:  
  
\* Sent aquest valor obtingut de l'aigua d'aportació més 20 mg/l.  
Es prohibeix l'existència en l'aigua de l'abocament de continguts detectables de qualsevol altre paràmetre que no figure en la taula anterior, fonamentalment la presència de les substàncies reflectides en les relacions I i II de l'annex III del Reial decret 606/2003, de 23 de maig, que modifica parcialment el Reial decret 849/1986, d'11 d'abril, pel qual s'aprova el Reglament del domini públic hidràulic.  
Cinqué: establiment dels programes de reducció de la contaminació  
Analitzada la documentació aportada i tenint en compte les característiques qualitatives de l'abocament i els valors límit d'emissió establits en aquesta autorització, no es considera necessària la presentació de cap programa de reducció de la contaminació sempre que l'abocament complisca els valors límit d'emissió fixats en l'autorització.  
Sisé: elements de control de les instal·lacions de depuració i els sistemes de mesurament de cabal i de la presa de mostres.  
Elements de control de les instal·lacions de depuració:  
- El punt de control ha de ser de fàcil accessibilitat i estarà disposat de manera que tant les inspeccions com les preses de mostres es puguen efectuar en qualsevol moment, independentment de la presència o disponibilitat del titular de l'abocament.  
Sistemes de mesurament de cabal i presa de mostres:  
- A fi de realitzar controls i prendre mostres de les aigües residuals tractades, d'acord amb l'article 55.4 del Reial decret legislatiu 1/2001, de 20 de juliol, pel qual s'aprova el Text refós de la llei d'aigües, cada punt d'abocament disposarà de mesurador de cabal continu amb funció totalitzadora de volum d'abocament anual i arqueta de presa de mostres que tinga fàcil accessibilitat de manera que, tant les inspeccions com les preses de mostres, es puguen efectuar en qualsevol moment, independentment de la presència o disponibilitat del titular de l'abocament.  
- En aplicació de la disposició addicional dotze de la Llei 10/2001, de 5 de juliol, del Pla hidrològic nacional, el titular haurà de presentar en la Confederació Hidrogràfica del Xúquer les característiques tècniques i el punt d'ubicació del mencionat mesurador de cabal.  
Periodicitat amb què és obligatori analitzar i acreditar els paràmetres i condicions de l'abocament:  
- A l'efecte de comprovació del compliment dels valors límit d'emissió, el titular està obligat a dur a terme un programa d'autocontrol de qualitat de l'abocament, en el qual es considere, almenys, la realització de quatre (4) anàlisis cada any. L'esmentada analítica haurà d'estar acompanyada d'una altra respecte a l'aigua d'aportació de l'empresa. Les anàlisis hauran de ser realitzades per un laboratori inscrit en el Registre Especial d'Entitats Col·laboradores de l'administració Hidràulica, d'acord amb l'Ordre MAM/985/2006, de 23 de març de 2006 i aniran a càrrec del beneficiari d'aquesta autorització les despeses derivades de l'exercici de l'esmentat autocontrol de qualitat.  
- Els resultats analítics de les mostres preses es remetran trimestralment al Servei d'Abocaments de la Confederació Hidrogràfica del Xúquer i anualment, dins del primer trimestre de cada any, es realitzarà una declaració de les incidències de l'explotació del sistema de tractament i dels resultats obtinguts per a la millora de l'abocament, el seu volum anual i el resum dels resultats analítics remesos.  
Seté: actuacions i mesures en casos d'emergència  
En els casos d'escapaments o danys procedents d'abocaments, el titular de l'autorització queda obligat a posar en pràctica, immediatament, les actuacions i mesures necessàries perquè els danys que es produïsquen siguen mínims i es preserve, en tot cas, la vida i integritat de les persones com també els béns de tercers i l'entorn natural.  
En casos d'emergència, el titular de l'autorització està obligat a informar la Confederació Hidrogràfica del Xúquer de forma immediata la situació creada per aquella com també les mesures adoptades per a pal·liar el seu efecte, tot això sense perjudici de la imputació de danys al domini públic hidràulic que escaiga. Així mateix, s'haurà d'informar Protecció Civil i els òrgans autonòmic implicats.   
Qualsevol anomalia en les instal·lacions de depuració d'aigües residuals que origine un abocament que supere els límits autoritzats s'haurà de comunicar per escrit immediatament a l'organisme de conca i, simultàniament, s'hauran d'adoptar les mesures necessàries per a corregir-la el més prompte possible.  
Vuité: incompliment d'aquestes condicions  
Quan la Confederació Hidrogràfica del Xúquer comprove que el titular incompleix alguna d'aquestes condicions, podrà, sense perjudici de la corresponent indemnització per danys causats al domini públic hidràulic, incoar un procediment sancionador per infracció tipificada en la lletra c) de l'article 116.3 del Reial decret legislatiu 1/2001, pel qual s'aprova el Text refós de la llei d'aigües, i iniciar, d'acord amb l'article 105 de l'esmentada llei, la revocació d'aquesta autorització d'abocament.  
Nové: import del cànon de control d'abocament  
D'acord amb el que disposa l'article 113 del Text refós de la llei d'aigües (Reial decret legislatiu 1/2001, de 20 de juliol), els abocaments al domini públic hidràulic estan gravats amb una taxa denominada cànon de control d'abocaments l'import de la qual anual en euros, d'acord amb l'article 291 i següents del Reglament del domini públic hidràulic, és el resultat d'aplicar la fórmula següent:  
Cànon de control d'abocaments = K2 \* K3 \* K4 \* Volum \* Preu bàsic  
On,  
K2 és un coeficient que depén de les característiques de l'abocament, sent en aquest cas 1 per ser un abocament industrial classe 1.  
K3 és un coeficient que depén del grau de contaminació de l'abocament, sent igual a 0,5 sempre que les anàlisis de l'abocament demostren que no se superen els valors límit d'emissió continguts en aquesta autorització. Si per qualsevol circumstància se superen els esmentats valors, K3 serà igual a 2,5.  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
K4 és un coeficient que depén de la qualitat ambiental del medi receptor, sent en aquest cas 1,12 per ser un abocament en zona de categoria II.  
Volum és el volum anual de l'abocament autoritzat expressat en m³, sent en aquest cas 1.812 m³.  
Preu bàsic és el preu per m³ d'abocament, sent en aquest cas 0,03786 € per ser un abocament d'aigua residual industrial.  
D'acord amb l'anteriorment exposat, s'ha calculat l'import anual del cànon de control d'abocament que el titular d'aquesta autorització està obligat a pagar a la Confederació Hidrogràfica del Xúquer i que puja a trenta euros amb quaranta-nou cèntims (30,49 €).  
El cànon es meritarà el 31 de desembre de cada any i es liquidarà durant el primer trimestre de cada any el cànon de l'any anterior, coincidint així el període impositiu amb any natural, excepte en l'exercici en què es produïsca l'autorització de l'abocament o el seu cessament i, en aquest cas, es calcularà el cànon proporcionalment al nombre de dies de vigència de l'autorització o al nombre de dies naturals del període durant el qual es va efectuar l'abocament si aquest és major.  
Deu: causes de revisió, revocació i caducitat  
Revisió  
D'acord amb l'article 104 del Text refós de la llei d'aigües (Reial decret legislatiu 1/2001, de 20 de juliol), la Confederació Hidrogràfica del Xúquer podrà revisar les autoritzacions d'abocament en els casos següents:  
a) Quan sobrevinguen circumstàncies que, si hagueren existit anteriorment, haurien justificat la seua denegació o l'atorgament en termes distints.  
b) Quan es produïsca una millora en les característiques de l'abocament o una variació en el seu volum i així ho sol·licite l'interessat.  
c) Per a adequar l'abocament a les normes de qualitat ambiental corresponents al medi receptor previstos en el respectiu pla hidrològic de conca o, si no n'hi ha, a les normes d'emissió i de qualitat ambiental que es dicten amb caràcter general.  
En casos excepcionals, per raons de sequera o en situacions hidrològiques extremes, els organismes de conca podran modificar les condicions d'abocament a fi de garantir els objectius de qualitat, d'acord amb el que preveu l'article 104 del Text refós de la llei d'aigües.  
Mitjançant una resolució motivada i després d'audiència prèvia als interessats, l'organisme de conca acordarà la modificació de les condicions que resulte pertinent, com a conseqüència de la revisió practicada, d'acord amb allò especificat en els supòsits a), b) i c) esmentats.  
La modificació de les condicions no donarà lloc a indemnització.  
Revocació  
Podran ser causa de revocació els casos d'incompliment d'alguna de les condicions d'aquesta autorització.  
Quan la Confederació Hidrogràfica del Xúquer comprove que el titular incompleix alguna d'aquestes condicions, d'acord amb l'article 105 del Reial decret legislatiu 1/2001, pel qual s'aprova el Text refós de la llei d'aigües podrà iniciar la revocació d'aquesta autorització d'abocament, sense que l'esmentada revocació done dret a indemnització.   
Onze: altres condicions  
La inspecció i vigilància de les obres i el control i inspecció del tractament de les aigües residuals serà exercit per la Confederació Hidrogràfica del Xúquer i el titular de l'abocament haurà de prestar, en tot moment, l'ajuda corresponent al personal autoritzat per aquest organisme per a la presa de dades i qualsevol classe de mostres que en l'exercici de les seues funcions s'estimen necessàries. Aniran a càrrec del beneficiari les remuneracions i despeses que per aquests conceptes s'originen, d'acord amb les disposicions vigents. Si el funcionament de les instal·lacions de depuració no és correcte, es podran imposar les correccions oportunes per a aconseguir una eficient depuració.  
Aquesta autorització d'abocament s'atorga sense perjudici de tercer, deixant estalvi el dret de propietat i d'aprofitament dels recursos hidràulics del corrent en què s'aboca com també les condicions sanitàries i de medi ambient de l'entorn natural, amb l'obligació del titular de l'autorització d'executar les obres necessàries per a conservar o substituir les servituds existents.  
Els llots generats en el tractament hauran de ser extrets periòdicament i eliminats de forma adequada, siga a través de planta de compostatge on es tractaran adequadament per al seu posterior ús en agricultura, d'acord amb allò establit pel Reial decret 1310/1990, siga per la seua retirada a un abocador controlat.  
El titular d'aquesta autorització està obligat a canviar el punt d'abocament a requeriment de la Confederació Hidrogràfica del Xúquer, que li indicarà motivadament, si s'escau, el nou punt d'abocament. Els costos del canvi del punt d'abocament aniran a càrrec del seu titular.  
La Confederació Hidrogràfica del Xúquer es reserva el dret a realitzar totes les anàlisis de control que considere oportunes i aniran pel seu compte les despeses inherents quan les característiques de l'efluent residual complisquen les condicions d'aquesta autorització. En cas contrari, els costos aniran a càrrec del beneficiari.  
Qualsevol modificació de les característiques de l'autorització que s'expedeix requerirà l'autorització prèvia administrativa de la Confederació Hidrogràfica.   
Aquesta autorització no suposa ni exclou les d'altres organismes de l'administració general de l'Estat, autonòmica o local, de l'obtenció de les quals no queda eximit el beneficiari.  
D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic ni en particular la potestat sancionadora.  
3.3. Aigües pluvials  
No es recullen ni es tracten en la instal·lació depuradora. Hi ha quatre punts d'abocament que tenen el seu origen en les aigües pluvials que cauen sobre la coberta de les naus. Les aigües es condueixen a la conca del Millars.  
4. Protecció del sòl i de les aigües subterrànies  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
En aquest sentit, l'empresa ha emplenat l'informe preliminar de situació del sòl requerit en l'article 3.1 del Reial decret 9/2005, tot això sense perjudici que, posteriorment, puguen demanar-se al titular de l'activitat informes complementaris o periòdics més detallats, tal com es preveu en els articles 3.3 i 3.4 de l'esmentat reial decret.  
No s'ha de realitzar cap abocament que puga afectar el sòl o les aigües subterrànies.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
5. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol,   
sobre el reglament per a l'execució de la Llei 20/1986, modificat pel Reial decret 952/1997.  
5.1. Producció de residus  
S'autoritza Quimicer, SA per a la producció dels residus següents, sempre que la seua capacitat de generació anual siga de l'entorn de la magnitud que a continuació s'indica i la quantitat de producte acabat en les instal·lacions del centre productiu detallat en l'annex I siga de l'entorn de 48.668 t/any de frites, 37.803 t/any d'esmalts, 208 t/any de frites granulades, 2.228 t/any de serigrafies i 360 t/any de pèl·lets.  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
L'esmentat centre productiu està inscrit en el Registre General de Productors Autoritzats de Residus de la Comunitat Valenciana, conforme estableix l'article 46 de la Llei 10/2000, de 12 de desembre, de residus de la Comunitat Valenciana.   
Els residus perillosos (a excepció dels valorats a la mateixa instal·lació) i els no perillosos que es generen, s'han de lliurar a gestors que disposen de la corresponent autorització administrativa per a la seua gestió.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que, pel seu alt contingut líquid, poden generar abocaments, s'ha de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
S'ha de disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids o de les matèries primeres. L'absorbent contaminat es gestionarà com a residu perillós o no perillós, segons la seua naturalesa.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document   
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
de control i seguiment utilitzat, si s'escau, i el gestor a qui es lliura el residu.  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General per al Canvi Climàtic.  
Així mateix, s'ha d'emplenar la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any. En l'esmentada declaració s'especificarà l'origen i quantitat dels residus produïts, la seua destinació i la relació del seu emmagatzemament temporal com també les incidències rellevants que s'hagen pogut produir, tot això relatiu a l'any objecte de la declaració.  
5.2. Gestió de residus  
S'autoritza Quimicer, SA per a realitzar l'operació de valoració R5 (reciclatge o recuperació d'altres matèries inorgàniques), dels següents residus perillosos generats i valorats en el mateix procés productiu, sempre que la seua capacitat de tractament anual siga de l'entorn de la magnitud que a continuació es detalla:  
Les quantitats reflectides en la taula anterior tenen caràcter orientatiu.  
El material procedent de fallades en el procés es detecta a partir dels corresponents controls de qualitat efectuats. La seua valoració consisteix en la dosificació en petita proporció i de manera controlada al material conforme de semblants característiques, després de l'estudi previ en el laboratori que assegure la qualitat del producte final. Respecte als altres residus i de forma general, la seua valoració s'efectua mitjançant la dosificació de manera controlada en la fabricació de producte en gra. Així mateix, durant les operacions de filtratge, el material rebutjat en els filtres de mànegues es va acumulant a un caragol sense fi d'espiral que l'envia periòdicament per conducte pneumàtic fins a la sitja del forn corresponent.   
Per a dur a terme aquestes activitats de gestió, el titular ha de complir els requisits següents:  
- La constitució d'una assegurança de responsabilitat civil que cobrisca el risc d'indemnització pels possibles danys causats a terceres persones o a les seues coses, derivat de l'exercici de les activitats de gestió que s'autoritzen, previst en l'article 6 del Reial decret 833/1988.  
- La prestació d'una fiança en quantia suficient per a respondre del compliment de totes les obligacions que, davant de l'administració, es deriven de l'exercici de l'activitat objecte d'autorització, segons el que preveu l'article 27.1 de l'esmentat reial decret.  
- El pagament de la taxa administrativa corresponent a la pràctica d'inscripció en registres oficials.   
El manteniment de l'esmentat registre queda supeditat a l'acreditació de la formalització de l'assegurança, el depòsit de la fiança i el justificant del pagament de la taxa.  
L'empresa portarà un registre documental de les activitats de gestió de residus en què figuren la quantitat, naturalesa i origen de l'esmentat residu.  
Així mateix, s'ha d'emplenar la memòria anual de residus perillosos, que serà remesa a la Direcció General per al Canvi Climàtic abans de l'1 de març de cada any. En aquesta memòria s'especificarà l'origen i quantitat dels residus gestionats, característiques de l'emmagatzemament previ a la seua gestió, quantitat i naturalesa dels residus resultants del procés, si n'hi ha, com també les incidències rellevants que s'hagen pogut produir, tot això relatiu a l'any objecte de la declaració.  
Al capdavant del personal de l'activitat de gestió de residus que s'autoritza, i per a totes les relacions amb els serveis de l'administració, hi haurà un titulat superior especialitzat.  
La pòlissa de l'assegurança de responsabilitat civil que cobrisca els riscos derivats de l'activitat de gestió que s'autoritza, haurà de mantenir-se en vigor durant tot el període de vigència de l'autorització ambiental integrada.  
En el supòsit de suspensió d'aquesta cobertura o d'extinció del contracte d'assegurança per qualsevol causa, l'efectivitat de l'autorització quedarà suspesa i no es podrà exercir l'activitat objecte de l'autorització fins a la rehabilitació de la cobertura o la subscripció d'una nova assegurança.  
6. Mesures que s'han d'adoptar en situacions diferents a les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, s'haurà de comunicar immediatament l'esmentada situació a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil haurà d'utilitzar tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, juntament amb les dades d'identificació, hauran de figurar les següents:  
- Causes de l'incident.  
- Hora en què es va produir i la seua duració.  
- Característiques de l'emissió o abocament.  
- Mesures correctores adoptades.  
- Hora i forma en què es va comunicar el succés.  
Així mateix, quan es determine el tancament definitiu s'han de desmantellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi, el Decret 173/2000, de 5 de desembre, del Govern Valencià, pel qual s'estableixen les condicions que han de reunir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
S'haurà de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desplega el reglament per al desenvolupament de l'esmentada llei.  
La indústria i les seues instal·lacions s'hauran d'ajustar a les condicions indicades en el projecte tècnic i en els seus annexos en els aspectes no fixats en aquesta resolució.  
S'han de complir totes les disposicions aplicables per a garantir la protecció de la salut de les persones.  
8. Obligació de subministrament d'informació  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. El titular de la instal·lació haurà de presentar a la Direcció General per al Canvi Climàtic un certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.   
Quart. Aquesta autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució. La visita serà realitzada per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.   
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria de Medi Ambient, Aigua, Urbanisme i Habitatge qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 30 de maig de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Quimicer, SA es dedica a la fabricació de frites i esmalts ceràmics, amb una capacitat de producció de 78.612 t/any de frites, 39.500 t/any d'esmalts, 580 t/any de frites granulades, 2.600 t/any de serigrafies i 360 t/any de pèl·lets, a les instal·lacions ubicades a Onda (Castelló).  
El procés de fabricació comprén l'elaboració de les frites mitjançant la fusió de les matèries primeres en forns de gas de tipus continu i, a partir d'aquestes, la fabricació de diversos productes ceràmics de distintes característiques, diferents tant per la seua composició com per la forma d'aplicació sobre la peça ceràmica. Les etapes que es duen a terme són les següents:  
- Recepció, emmagatzemament en sitges i dosificació de matèries primeres fins a aconseguir la mescla adequada per a dur a terme l'elaboració de la frita.  
- Elaboració de la frita. Les matèries primeres s'introdueixen en els forns a elevades temperatures i a l'eixida, el material fos cau sobre un bany d'aigua on es refreda bruscament. Després de la seua escorreguda, les frites produïdes poden ser expedides en contenidors flexibles com a producte final o bé emmagatzemar-se com a producte intermedi de la resta de processos que es duen a terme en la planta i que consisteixen en la fabricació d'esmalts, frites granulades, serigrafies i pèl·lets.  
- Elaboració de compostos. Es mesclen frites amb distintes proporcions de colors. L'esmalt compost pot ser expedit directament en contenidors flexibles com a producte o bé ser mòlts via humida en bombos per a l'elaboració d'esmalts líquids o barbotines.  
- Mòlta humida. En els bombos es mol el material compost junt amb l'aigua per a donar lloc a l'esmalt líquid, que s'envasa en recipients o bidons per a l'expedició.  
- Assecatge. Una fracció de les barbotines se sotmet a un procés d'assecatge per a donar lloc a serigrafies o pèl·lets en pols.  
- Serigrafies. Al material que ix dels assecadors se li afigen colors i se n'expedeix el producte obtingut. També es poden obtenir serigrafies per mòlta via seca, que, després de la seua mescla amb colors, generen diferents productes finals.  
- Pel·letització. El material que ix dels assecadors pot sotmetre's a aquest procés, en el qual es produeix la granulació del material per a obtenir el pèl·let.  
- Frita granulada. En la planta de frites granulades les frites són mòltes en sec, mesclades amb additius i processades amb colors o coles i se n'obtenen diferents productes.   
Les aigües d'abastiment procedeixen d'un pou de captació propi de l'empresa, del qual es disposa de concessió, i del pou de la Comunitat de Regants Sant Vicent. L'aigua es descalcifica mitjançant un intercanviador iònic, abans de la seua utilització en el procés, on s'usa principalment per a les operacions de neteja i en el circuit tancat de refrigeració dels forns (que consta de 2 torres de refrigeració i 4 basses d'emmagatzemament de l'aigua) com també per a la mòlta humida.   
Les instal·lacions de gestió de les aigües residuals generades en Quimicer, SA estan constituïdes per les xarxes d'aigües residuals sanitàries i industrials, diverses basses d'emmagatzemament, dues depuradores fisicoquímiques (una de pèl·lets i una altra general), una depuradora biològica per a les sanitàries i la xarxa d'aigües pluvials. Les aigües sanitàries depurades i les aigües pluvials s'aboquen al llit del riu Millars, mentre que les aigües de procés es reutilitzen a la instal·lació i els llots es gestionen a través d'un gestor extern autoritzat.   
Els forns i la resta d'equips de procés en els quals es produeix combustió usen gas natural com a combustible. A més, els forns utilitzen la tecnologia d'oxicombustió, amb la qual es generen menys quantitats d'òxids de nitrogen. Per a l'abastiment d'oxigen es disposa en les instal·lacions d'una planta de producció de O2.   
Respecte als sistemes correctors d'emissions a l'atmosfera, es disposa de la instal·lació de filtres de mànegues per a la depuració de partícules en els forns de fusió i en les zones susceptibles de generar pols. Tots els focus de xemeneies disposen d'evacuació a l'exterior de les emissions. Cal afegir que l'empresa té dos forns de corrons en el laboratori per a proves, que no s'han inclòs en aquesta autorització com a focus, en tractar-se d'equips utilitzats per a la investigació i el desenvolupament de nous productes i processos.  
Els residus perillosos produïts s'emmagatzemen temporalment en un magatzem construït per a això, abans de la seua retirada per un gestor autoritzat. A més, Quimicer realitza operacions de valoració de residus perillosos generats en el seu propi centre productiu com també el rentatge d'envasos integrats en un sistema de depòsit, devolució i retorn.